# Cossacks II - Battle for Europe

### от Уикипедия, свободната енциклопедия

Тази статия се нуждае от подобрение.

Необходимо е: форматиране, неутрализиране на стила. Ако желаете да помогнете на Уикипедия, просто щракнете на редактиране и нанесете нужните корекции.

Сайт http://www.cossacks.com/, издател CDV, жанр: реално-времева стратегия, изисквания: CPU 1.5 Mhz, 256 Ram, Win XP, 128 Mb video, Multiplayer: Има, брой CD: 1 DVD, Платформа: PC

Cossacks II - Battle for Europe е компютърна игра в жанра реалновремева стратегия. Изградена е върху своя предшественик Napoleonic Wars, в която става дума за Наполеон Бонапарт и политиката на Франция при неговото управление, поражението му, заточването му на остров Елба, по-късния му опит да си върне контрола през стоте дни, загубата при Ватерло през 1815 г. и накрая изгнаничеството му на остров Света Елена, където остава при най-строг режим до смъртта си. Динамичният живот на великия деспот предполага и създаването на една исторически достоверна и интересна игра, каквато е Napoleonic Wars.

В предната версия на играта цели три знаменити сражения са били пропуснати – при Ватерло, при Лайпциг и при Бородино. Именно там в настоящото заглавие геймърът може да мери милитаристичните си способности. Увеличени са и броят на нациите до 9, има десет нови бойни полета, четири нови кампании и въпросните три нови исторически битки.

Всяка индивидуална кампания предлага от 5 до 7 мисии, цялата сингълплейър кампания е базирана като реално-времева, но има и възможност за походова битка. Battle for Europe е разделена на 24 провинции. Методите за доминация са чрез дипломация, мир, война, договорености, съюзи, търговия и други способи. Позволено е играчът да се съюзи с най-много до 7 от своите съседи, като остават само 2 противника извън този кръг.

Играта има мултиплейър, а освен стандартен мултиплейър има скърмиш кампания, която е тип бърза битка от типа всеки срещу всеки. Тя е предвидена и за сингълплейър и е базирана или на реални исторически битки, или на случайно избрани от играча.

Скърмиш кампанията е реалновремева. В началото играчът започва само със селяни, които трябва да съберат ресурси, така че да се построят казарми за войниците. Сингълплейър кампанията пък е концентрирана около историческите битки и събития и позволява на играчите да контролират народите на Германия, Полша, Испания и разбира се Франция. Старите нации също присъстват – включени са и Австрия, Русия, Прусия, Британия, Египет.

Както и в други Cossacs игри, геймърът ще трябва да се грижи за морала на своите войски, и да следи нивото на умора и изтощение. Лидерите на войските могат да поведат в битка големи армии и единично. По-добре е да бъдат събрани колкото се може повече опит за тях, така че да се управляват по-бързо гигантски легиони. Като цяло всяка нация има свои способности или пък недостатъци, но Battle for Europe е добре балансирана.

Когато две армии се срещнат, играта се превръща в карта на бойното поле, където и двете страни се движат в реално време. Картата представлява голяма част от някаква територия с различни села и градове, свързани със система от пътища, като всяко едно поселение снабдява с различен ресурс - примерно руда или въглища - и ако бъде овладяно такова поселение, се придобива достъп над съответния ресурс.

Изкуственият интелект на играта е значително подобрен в сравнение с оригинала. В предната версия той се задоволява да изпраща към играещия армии на периодични вълни и дотолкова. В Cossacks II - Battle for Europe той е далеч по-притеснен примерно да пази усвоени ресурси далеч от своята територия или да напада докато войските на играещия са заети с презареждане на оръжието, грижи се за подредбата на формациите и използва кавалерия за разузнаване.

Малко е странно, че разработчиците са избрали да нарекат този експанжън Battle for Europe, след като това е името на друга съществуваща кампания, част от играта Napoleonic Wars. Графично детайлите и околната среда не са лоши, но са далеч от модерните RTS.

Експанжънът не е особено подобрен в сравнение с оригинала. Всъщност разликите доста трудно се виждат. Все още няма 3D гейминг, тоест ако играчът иска да приближи или завърти камерата, няма да му се удаде. Музиката е качествена и емоционална, има добри звукове и ефекти.

Въпреки че играта е много назад в сравнение с най-новите стратегии за времето, в което излиза, тя има идно безспорно предимство – богата е на исторически данни. Изпъстрена е с достоверни факти, детайлизирани мисии и освен това се играе с бавни темпове.

Текстът частично копира статия от списание PC Mania - www.pcmania.bg. Авторът и издателят дават право тя да бъде поместена в Уикипедия (телефон на редакцията ++359/2/9874719).

Взето от „http://bg.wikipedia.org../../../c/o/s/Cossacks_II_-_Battle_for_Europe_50b2.html“.

Категории: Статии за редактиране | Компютърни стратегически игри

##### Views

- Статия
- Беседа
- Текуща версия

##### Търсене